V zadnji desetih letih je prišlo do kar veliko pričakovanih sprememb
na področju oblikovanja spletnih strani.
Tehnologije so se spremenile, orodja so boljša, povezave so hitrejše
in oblikovalci imamo vedno bolj enakovredno in pa cenjeno vlogo.
Internet Explorer je zastaral in tako ga ni treba več podpirati.
Več je animacij, več je bolj naprednih vizualnih učinkov.
Spremenila so se tudi orodja za oblikovanje,
in sicer danes lahko že relativno hitro oblikovalci pripravimo prototip,
ki že zgleda tako kot končna rešitev
in ga tudi testiramo s končnimi uporabniki.
Za manjše spletne strani pa danes lahko uporabljamo orodja,
ki ne potrebujejo nobenega programiranja t. i. »no code« orodja.
V tem času je tudi HTTPS postal standard,
responsive je postal standard.
Princip oblikovanja in pa izdelave spletne strani »mobile first«
pa je kar uporabna metoda,
saj večina uporabnikov dandanes dostopa do spleta kar iz telefonov.
V tem času se je populariziral tudi poklic oblikovanja uporabniške izkušnje
in uporabniškega vmesnika t. i. »UX UI designer«,
ki pa je prinesel tudi nove pristope v oblikovanju,
in sicer oblikovalec oblikuje celotno izkušnjo oziroma storitev.
To pomeni, da ne gre samo za grafično oblikovanje,
ampak oblikovanje od vsega začetka,
od raziskave, analize, do delavnic s »stakeholderji« na primer,
samega prototipiranja, testiranja uporabniške izkušnje
in pa nenehnega itiriranja, da pridemo do najboljše rešitve.
Hkrati urejanje večjih spletnih strani danes zahteva celotno ekipo,
od vsebinskega urednika, urednika fotografije, tehničnega urednika,
do posameznih piscev, marketinga, urednikov socialnih omrežij,
podpore uporabnikov, testne ekipe in tudi drugih.
Najslabše pa so se v tem času razvile javne storitve
oziroma spletne strani javnega sektorja.
In tam je prava redkost, če imajo pri razvoju storitev
oblikovalce že v štartu.
Skoraj nikoli ni v teh začetnih fazah
in prav to v Sloveniji danes potrebujemo najbolj.
V 3FS večinoma delamo s tujimi naročniki, predvsem s Skandinavijo,
kjer jim pa dobro oblikovanje pomeni bistvo produkta in ne samo dodana vrednost.
Razumejo principe oblikovalskega mišljenja in načrtovanja.
In prav zato v projektu začnemo s predštudijo,
v bistvu naredimo raziskavo in delavnico,
ki rezultira v nek prototip.
Načrtujemo infrastrukturo in pa sam potek projekta,
šele nato se spustimo v sam razvoj produkta.
Prav to tudi danes potrebujemo v Sloveniji, kjer ta način še ni postal stalnica.
Kljub temu pa je vloga oblikovalcev vedno bolj na strani produktnega vodja,
stratega, načrtovalca, raziskovalca in pa izvajalca
in ne samo končnega dekoraterja že neke začrtane spletne strani,
kar me pa zelo veseli.
Na sestanku so sedeli trije oblikovalci in en razvijalec
in eden od oblikovalcev je skušal prepričati programerja,
da je 16,22 piksla res končna specifikacija in da bi jo bilo fajn upoštevati.
Napaka, ki jo velikokrat delamo, je, da ne znamo delati v timu.
Oblikovalci smo krivi, da ne razumemo tehnologije,
a hkrati preveč samozavestni, da bi se kaj naučili.